CELEX: 62006CO0200
Language: et
Date: 2008-10-06
Title: Euroopa Kohtu määrus (kuues koda), 6. oktoober 2008.#Raffinerie Tirlemontoise SA versus Bureau d’intervention et de restitution belge (BIRB).#Eelotsusetaotlus: Tribunal de première instance de Bruxelles - Belgia.#Kodukorra artikli 104 lõige 3 - Suhkur - Toodangumaksud - Kvoodisüsteemi kohaldamise üksikasjalikud eeskirjad - Töödeldud kujul toodetes sisalduvate suhkru koguste arvessevõtmine - Eksporditava ülejäägi arvutamine - Keskmise kahjumi arvutamine.#Kohtuasi C-200/06.

Euroopa Kohtu (kuues koda) 6. oktoobri 2008. aasta määrus – Raffinerie Tirlemontoise vs. Bureau d'intervention et de restitution belge (BIRB)
      (kohtuasi C‑200/06)
      Kodukorra artikli 104 lõige 3 – Suhkur – Toodangumaksud – Kvoodisüsteemi kohaldamise üksikasjalikud eeskirjad – Töödeldud kujul toodetes sisalduvate suhkru koguste arvessevõtmine – Eksporditava ülejäägi arvutamine – Keskmise kahjumi arvutamine
      Põllumajandus – Ühine turukorraldus – Suhkur – Toodangumaks (Nõukogu määrused nr 2038/1999, artikli 33 lõige 1, ja nr 1260/2001, artikli 15 lõike 1 punktid c ja d; komisjoni
         määrused nr 2267/2000, nr 1993/2001, nr 314/2002, muudetud komisjoni määrustega nr 1140/2003 ja nr 38/2004, artikli 6 lõiked 4
         ja 5, nr 1837/2002, nr 1762/2003 ja nr 1775/2004) (vt punktid 24–29, 31–33, 34–40, resolutsiooni punktid 1 ja 2)
      
      Ese
      
         
               Eelotsusetaotlus – Tribunal de première instance de Bruxelles – Nõukogu 19. juuni 2001. aasta määruse (EÜ) nr 1260/2001 suhkrusektori
                  turgude ühise korralduse kohta (EÜT L 178, lk 1; ELT eriväljaanne 03/33, lk 17) artikli 15 tõlgendamine – Komisjoni 20. veebruari
                  2002. aasta määruse (EÜ) nr 314/2002 (milles sätestatakse suhkrusektori kvoodisüsteemi kohaldamise üksikasjalikud eeskirjad)
                  (EÜT L 50, lk 40; ELT eriväljaanne 03/35, lk 190) kehtivus – Komisjoni 14. oktoobri 2004. aasta määruse (EÜ) nr 1775/2004
                  (millega määratakse kindlaks turustusaastal 2003/2004 kehtivad põhitoodangumaksud suhkrusektoris) (ELT L 316, lk 64), komisjoni
                  7. oktoobri 2003. aasta määruse (EÜ) nr 1762/2003 (millega määratakse kindlaks turustusaastal 2002/2003 kehtivad põhitoodangumaksud
                  suhkrusektoris) (ELT L 254, lk 4), komisjoni 15. oktoobri 2002. aasta määruse (EÜ) nr 1837/2002 (millega määratakse kindlaks
                  turustusaastal 2001/2002 kehtivad põhitoodangumaksud ja lisamaksukoefitsient suhkrusektoris) (EÜT L 278, lk 13), komisjoni
                  11. oktoobri 2001. aasta määruse (EÜ) nr 1993/2001 (millega määratakse kindlaks turustusaastal 2000/2001 kehtivad põhitoodangumaksud
                  suhkrusektoris) (EÜT L 271, lk 15), komisjoni 12. oktoobri 2000. aasta määruse (EÜ) nr 2267/2000 (millega määratakse kindlaks
                  turustusaastal 1999/2000 kehtivad põhitoodangumaksud ja lisamaksukoefitsient suhkrusektoris) (EÜT L 259, lk 29) kehtivus –
                  Toodangumaksuga finantseeritava kogukahjumi arvutamise meetod – Kõigi eksporditoetuste maksmise aluseks olnud eksporditud
                  suhkrukoguste arvessevõtmine eksporditava ülejäägi arvutamisel ja suhkrutonni keskmise kahjumi arvutamisel.
               
            Resolutsioon
      
         
                  1.
               
               
                  
               
               
                  	Vastavalt nõukogu 19. juuni 2001. aasta määruse (EÜ) nr 1260/2001 suhkrusektori turgude ühise korralduse kohta artikli 15
                     lõike 1 punktile c hõlmab eksporditav ülejääk selle artikli kohaldamisalasse kuuluvad suhkru kogused, mis sisalduvad töödeldud
                     kujul eksporditud toodetes, olenemata sellest, kas toetusi on tegelikult makstud.
                  
               
            Nimetatud määruse artikli 15 lõike 1 punkti d tuleb tõlgendada nii, et keskmise kahju arvutamisel toote tonni kohta tuleb
         arvesse võtta kõik selle artikli kohaldamisalasse kuuluvad eksporditud tootekogused, olenemata sellest, kas toetusi on tegelikult
         makstud või mitte.
      
      Komisjoni 20. veebruari 2002. aasta määruse (EÜ) nr 314/2002, milles sätestatakse suhkrusektori kvoodisüsteemi kohaldamise
         üksikasjalikud eeskirjad (asjassepuutuvas osas muudetud komisjoni 27. juuni 2003. aasta määrusega (EÜ) nr 1140/2003 ja komisjoni
         9. jaanuari 2004. aasta määrusega (EÜ) nr 38/2004), artikli 6 lõigete 4 ja 5 uurimisel ei ilmnenud ühtegi asjaolu, mis võiks
         selle kehtivust mõjutada.
      
      
         
                  2.
               
               
                  
               
               
                  	Komisjoni 12. oktoobri 2000. aasta määruse (EÜ) nr 2267/2000 (millega määratakse kindlaks turustusaastal 1999/2000 kehtivad
                     põhitoodangumaksud ja lisamaksukoefitsient suhkrusektoris), komisjoni 11. oktoobri 2001. aasta määruse (EÜ) nr 1993/2001 (millega
                     määratakse kindlaks turustusaastal 2000/2001 kehtivad põhitoodangumaksud suhkrusektoris) ja komisjoni 15. oktoobri 2002. aasta
                     määruse (EÜ) nr 1837/2002 (millega määratakse kindlaks turustusaastal 2001/2002 kehtivad põhitoodangumaksud ja lisamaksukoefitsient
                     suhkrusektoris) uurimisel ei ilmnenud ühtegi asjaolu, mis võiks nende kehtivust mõjutada.
                  
               
            Komisjoni 7. oktoobri 2003. aasta määruse (EÜ) nr 1762/2003 (millega määratakse kindlaks turustusaastal 2002/2003 kehtivad
         põhitoodangumaksud suhkrusektoris) ja komisjoni 14. oktoobri 2004. aasta määrus (EÜ) nr 1775/2004 (millega määratakse kindlaks
         turustusaastal 2003/2004 kehtivad põhitoodangumaksud suhkrusektoris) on kehtetud.